Tiltale for overtrædelse af bl.a. straffelovens § 237, jf. § 21, forsøg på manddrab samt knivlovens § 7, stk. 1, jf. stk. 2, jf. § 1 og § 2, stk. 1. Påstand om konfiskation og udvisning
Ret: Retten i Holstebro (1. instans)
Faggruppe: Straffesag — Nævningesag
Sagsemner: Liv og legeme;
Strafferetlige sanktioner og andre foranstaltninger;
Udlændinge;
Våben, eksplosiver og fyrværkeri;

/

Mand idømt fængsel i 1 år og 3 måneder for vold
af særlig farlig karakter

Dom afsagt: 30. januar 2023

En nu 25-årig mand erkendte sig skyldig i den 25. marts 2022 på Vestergade i Holstebro med en kniv at

have tilføjet en jævnaldrende mandlig bekendt flere skader i nakkeregionen og derefter at have slået

sin bekendte flere gange i ansigtet og på kroppen med knyttet hånd. Den forurettede fik tre sår, der

måtte sys.

Sagens hovedspørgsmål var, om den tiltalte med sin brug af kniven – som hævdet af
anklagemyndigheden – havde gjort sig skyldig i drabsforsøg, eller – som hævdet af den tiltalte – kun
havde gjort sig skyldig i vold af særlig karakter.

Retten fandt det ikke bevist, at den tiltalte ved sin brug af kniven mod sin bekendte havde forsæt til at
dræbe ham.

Den tiltalte blev derfor kun fundet skyldig i vold af særlig farlig karakter i relation til brugen af kniven.

Straffen blev fastsat til fængsel i 1 år og 3 måneder. Den tiltalte, der er af afrikansk herkomst, blev
endvidere udvist med indrejseforbud i 12 år.

Den tiltalte ankede dommen til formildelse af straffen og med påstand om, at han kun tildeles en
advarsel om udvisning.

Sagen blev behandlet som nævningesag, og der var mellem de tre juridiske dommere og de seks
nævninger enighed om alle afgørelser i sagen.

Dommen blev afsagt den 30. januar 2023. Rettens journalnummer er SS 2912/2022.